Mike Bäck

Mike Anton Sebastian Bäck (s. 21. kesäkuuta 1999) on suomalainen kirjailija, muusikko ja entinen tubettaja.

Ura

Tubettajana 

Bäck loi YouTube-kanavansa 17. maaliskuuta 2016 nimellä ”Miklu YT” ja sai tubettamisensa alkuvaiheilla apua isoveljeltään Roni Bäckiltä. Elokuussa 2016 hän vaihtoi kanavansa nimen Mikluksi.

Bäck voitti Tubeconissa Vuoden tähtilupaus -palkinnon vuonna 2017. Bäck perusti vuonna 2019 myös englanninkielisen kanavan.

Bäck julkaisi 25. tammikuuta 2021 videon, jolla hän kertoi lopettavansa tubettamisen kokonaan. Hänen pääkanavallaan YouTubessa oli tuolloin lähes 300 000 tilaajaa.

Televisiossa 
Bäck on kilpaillut kaksi kertaa Haluatko miljonääriksi? -ohjelmassa yhdessä veljensä Roni Bäckin kanssa. Hän on myös vieraillut useassa televisio-ohjelmassa, kuten Possessa ja Huomenta Suomessa. Bäck oli osallistujana Kultaisella Venlalla palkitulla Metsähaaste-sarjassa vuonna 2018.

Kirjailijana 
Bäck on kirjoittanut kolme kirjaa taiteilijanimellä Miklu; Paras kirja ikinä, Kaikkien aikojen kirja ja Universumin paras kirja. Hän kirjoitti ja kuvitti kirjansa itse. Bäck äänestettiin syyskuussa 2021 Lasten ja nuorten säätiön organisoiman Read Hour -palkinnon saajaksi.

Muusikkona 
Bäck julkaisi artistinimellä Mike Back esikoissinglensä ”Bad On Purpose” tammikuussa 2021. Hänen toinen singlensä ”Eyeslie” julkaistiin toukokuussa 2021. Huhtikuussa 2022 hän julkaisi singlen ”Other Side” ja toukokuussa singlen ”Alchemy”.

Yksityiselämä 
Bäck valmistui ylioppilaaksi Munkkiniemen yhteiskoulun lukiosta vuonna 2018. Hänen vanhempansa ovat ammatiltaan lääkäreitä.

Diskografia

Bibliografia 
 Paras kirja ikinä. Helsinki: Otava, 2019. ISBN 978-951-1-34242-7
 Kaikkien aikojen kirja. Helsinki: Otava, 2020. ISBN 978-951-1-35402-4
 Universumin paras kirja. Helsinki: Otava, 2021. ISBN 978-951-1-37865-5

Lähteet 

Suomalaiset tubettajat
Suomalaiset kirjailijat
Suomalaiset muusikot
Vuonna 1999 syntyneet
Elävät henkilöt